CELEX: 32012D0498
Language: lt
Date: 1345161600000
Title: 2012/498/ES: 2012 m. rugpjūčio 17 d. Komisijos sprendimas, kuriuo dėl sektorių ir pošakių, kuriems būdinga didelė anglies dioksido nutekėjimo rizika, iš dalies keičiami sprendimai 2010/2/ES ir 2011/278/ES (pranešta dokumentu Nr. C(2012) 5715)  Tekstas svarbus EEE

7.9.2012   
            
            
               LT
            
            
               Europos Sąjungos oficialusis leidinys
            
            
               L 241/52
            
         KOMISIJOS SPRENDIMAS
   2012 m. rugpjūčio 17 d.
   kuriuo dėl sektorių ir pošakių, kuriems būdinga didelė anglies dioksido nutekėjimo rizika, iš dalies keičiami sprendimai 2010/2/ES ir 2011/278/ES
   (pranešta dokumentu Nr. C(2012) 5715)
   (Tekstas svarbus EEE)
   (2012/498/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 10a straipsnio 1 ir 13 dalis,
   kadangi:
   
               (1)
            
            
               Komisijos sprendimu 2010/2/ES (2) pagal Europos Parlamento ir Tarybos direktyvą 2003/87/EB nustatytas sektorių ir jų pošakių, kuriems būdinga didelė anglies dioksido nutekėjimo rizika, sąrašas;
            
         
               (2)
            
            
               Komisijos sprendimu 2011/278/ES (3) nustatytos suderinto nemokamo apyvartinių taršos leidimų suteikimo pagal Direktyvos 2003/87/EB 10a straipsnį pereinamojo laikotarpio Sąjungos taisyklės;
            
         
               (3)
            
            
               kiekvienais metais sektorius ar pošakis gali būti įtraukiami į sektorių ir jų pošakių, kuriems būdinga didelė anglies dioksido nutekėjimo rizika, sąrašą, jei analitinėje ataskaitoje įrodoma, kad, dėl tam tikrų pokyčių, kuriais sektoriaus ar pošakio veiklai padarytas didelis poveikis, sektorius arba pošakis atitinka Direktyvos 2003/87/EB 10a straipsnio 14–17 dalių kriterijus;
            
         
               (4)
            
            
               kai kurie sektoriai, kurie, vertinant NACE 4 skaitmenų lygmeniu, Sprendimu 2010/2/ES priskirti sektoriams, kuriems didelė anglies dioksido nutekėjimo rizika nebūdinga, buvo išskaidyti ir buvo įvertinti tam tikri atitinkami jų pošakiai, kuriems dėl tam tikrų specifinių išskirtinių savybių būdingas visiškai kitoks poveikis nei visiems kitiems sektoriaus pošakiams. Įvertinus pošakius „Vualiai, tinklai, dembliai, čiužiniai, plokštės ir panašūs neaustiniai gaminiai ir dirbiniai iš stiklo pluoštų“ ir „Šlako vata, akmens vata ir panaši mineralinė vata bei jų mišiniai, neįpakuoti, lakštais arba ritiniais“, paaiškėjo, kad šie pošakiai dėl jiems būdingų savybių labai skiriasi nuo kitų pošakių ir atitinka Direktyvos 2003/87/EB 10a straipsnio 15 dalyje nustatytus kiekybinius kriterijus. Todėl pošakiai „Vualiai, tinklai, dembliai, čiužiniai, plokštės ir panašūs neaustiniai gaminiai ir dirbiniai iš stiklo pluoštų“ ir „Šlako vata, akmens vata ir panaši mineralinė vata bei jų mišiniai, neįpakuoti, lakštais arba ritiniais“ turėtų būti įrašyti į sektorių ir jų pošakių, kuriems būdinga didelė anglies dioksido nutekėjimo rizika, sąrašą;
            
         
               (5)
            
            
               4 lygio NACE kodu 2614 žymimą sektorių „Stiklo pluoštų gamyba“ sudaro du šešių skaitmenų Prodcom kodais žymimi pošakiai: „261411 Gijos, pusverpaliai, verpalai ir kapotos sruogos iš stiklo pluoštų“ ir „261412 Vualiai, tinklai, dembliai, čiužiniai, plokštės ir panašūs neaustiniai gaminiai ir dirbiniai iš stiklo pluoštų“. Pošakis, kurio šešių skaitmenų Prodcom kodas yra 261411, Sprendimu 2010/2/ES priskirtas prie pošakių, kuriems būdinga didelė anglies dioksido nutekėjimo rizika. Į sektorių ir jų pošakių, kuriems būdinga didelė anglies dioksido nutekėjimo rizika, sąrašą įtraukus pošakį, kurio Prodcom kodas yra 261412, sąraše bus visas 4 lygio NACE kodu 2614 žymimas sektorius. Todėl siekiant aiškumo ir vengiant dubliavimo, 4 lygio NACE kodas 2614 įrašytas į sąrašo 1.2 skirsnį, o Prodcom kodas 261411 išbrauktas iš sąrašo 2 skirsnio;
            
         
               (6)
            
            
               todėl sprendimai 2010/2/ES ir 2011/278/ES turėtų būti atitinkamai iš dalies pakeisti;
            
         
               (7)
            
            
               šiame sprendime numatytos priemonės atitinka Klimato kaitos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/2/ES pakeitimai
   Sprendimo 2010/2/ES priedas iš dalies keičiamas pagal šio sprendimo I priedą.
   2 straipsnis
   Sprendimo 2011/278/ES pakeitimai
   Sprendimo 2011/278/ES I priedas iš dalies keičiamas pagal šio sprendimo II priedą.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2012 m. rugpjūčio 17 d.
      
         
            Komisijos vardu
         
         Connie HEDEGAARD
         
            Komisijos narė
         
      
   
   
      (1)  OL L 275, 2003 10 25, p. 32.
   
      (2)  OL L 1, 2010 1 5, p. 10.
   
      (3)  OL L 130, 2011 5 17, p. 1.
   
      I PRIEDAS
      Sprendimo 2010/2/ES priedas iš dalies keičiamas taip:
      
                  1.
               
               
                  1.2 skirsnyje po 2613 įrašo įterpiamas šis įrašas:
                  
                              NACE kodas
                           
                           
                              Aprašymas
                           
                        
                              „2614
                           
                           
                              Stiklo pluoštų gamyba“
                           
                        
            
                  2.
               
               
                  2 skirsnis iš dalies keičiamas taip:
                  
                              a)
                           
                           
                              išbraukiamas šis įrašas:
                              
                                          Prodcom kodas
                                       
                                       
                                          Aprašymas
                                       
                                    
                                          „261411
                                       
                                       
                                          Gijos, pusverpaliai, verpalai ir kapotos sruogos iš stiklo pluoštų“
                                       
                                    
                        
                              b)
                           
                           
                              po 26821400 įrašo įterpiamas šis įrašas:
                              
                                          Prodcom kodas
                                       
                                       
                                          Aprašymas
                                       
                                    
                                          „26821610
                                       
                                       
                                          Šlako vata, akmens vata ir panaši mineralinė vata bei jų mišiniai, neįpakuoti, lakštais arba ritiniais“
                                       
                                    
                        
            
   
      II PRIEDAS
      Sprendimo 2011/278/ES I priede įrašas, skirtas „Mineralinės vatos“ santykiniam taršos rodikliui, pakeičiamas tokiu įrašu:
      
         
                     Produkto santykinis taršos rodiklis
                  
                  
                     Produktų, kuriems taikomas santykinis taršos rodiklis, apibūdinimas
                  
                  
                     Procesų ir išmetamųjų ŠESD, kuriems taikomas santykinis taršos rodiklis, apibūdinimas
                     (sistemos ribos)
                  
                  
                     Anglies dioksido nutekėjimo rizika 2013 ir 2014 m. pagal Komisijos sprendimą 2010/2/ES
                  
                  
                     Santykinio taršos rodiklio vertė
                     (ATL/t)
                  
               
                     „Mineralinė vata
                  
                  
                     Mineralinės vatos, pagamintos naudojant stiklą, uolienas arba šlaką, produktai, skirti šilumos, garso ir gaisro izoliacijai.
                  
                  
                     Apima visus procesus, tiesiogiai arba netiesiogiai susijusius su gamybos etapais: lydymas, pluoštinimas, rišiklio įpurškimas, apdorojimas krosnyje, džiovinimas ir formavimas. Nustatant netiesiogiai išmetamų ŠESD kiekį atsižvelgiama į visą sistemos ribose suvartotą elektros energijos kiekį.
                  
                  
                     yra
                  
                  
                     0,682“